**З А П О В Е Д**

№ ПО-09-369-8/03.12.2021г.

На основание чл. 37в, ал. 4, 16 и 17 от Закона за собствеността и ползването на земеделските земи (ЗСПЗЗ), във вр. с чл. 75б, ал. 1, т. 1 и ал. 2 от Правилника за прилагане на Закона за собствеността и ползването на земеделските земи (ППЗСПЗЗ) и след отправено искане с изх. № РД–12-04-33/04.11.2021г. на Директора на ОД „Земеделие“ – Разград до Кмета на община Завет за предоставяне на имоти – общинска собственост, представляващи полски пътища, включени в заповед № ПО-09-369-2/04.10.2021г.на Директора на ОД „Земеделие“ – Разград, по което няма постановено решение от страна на Общински съвет – Завет

**О П Р Е Д Е Л Я М:**

1. Цена за имотите – общинска собственост, представляващи полски пътища, находящи се в землището на **с. Сушево, ЕКАТТЕ 70384,**  община Завет, област Разград, попадащи в масивите за ползване за стопанската 2021-2022 г. и подробно описани в Приложение №2 към заповед № ПО-09-369-2/04.10.2021г.на Директора на ОД „Земеделие“ – Разград, в размер на средното годишно рентно плащане за землището за имоти с начин на трайно ползване – ниви, а именно **53 (Петдесет и три ) лева за декар**, определено от комисия, назначена със Заповед № РД-07-8/25.01.2021г. на Директора на ОД „Земеделие“ – Разград.
2. Въз основа на настоящата заповед, в едномесечен срок от издаването й, ползвателите на имоти по т. 1, депозирали заявление за предоставяне на имоти – полски пътища, внасят дължимата за ползването им сума по банкова сметка на Община Завет

**ДСК ЕАД, Банков офис Завет,**

**IBAN: BG98STSA93008400600100**

**BIC: STSABGSF, С КОД ЗА ПЛАЩАНЕ 444200**

1. Заповедта се обявява в кметството и в сградата на общинската служба по земеделие – Завет, публикува се на интернет страницата на община Завет и на ОД "Земеделие" – Разград, и може да бъде обжалвана по реда на Административнопроцесуалния кодекс, в 14-дневен срок от обявяването й, чрез Директора на ОД ”Земеделие” – Разград пред Районен съд гр. Кубрат. Обжалването на заповедта не спира изпълнението й.

**ВАЛЕНТИНА ФРЕНКЕВА /П/**

*Директор ОД “Земеделие” Разград*

ЗИ/ОСЗ/ГД“АР“

/Ив.Недялкова/